open-index/open-wikipedia-markdown huggingface dataset:
ג'ואן וסטון

**ג'ואן וסטון** (באנגלית: **Joan Weston**; 20 בינואר 1935 – 10 במאי 1997) הייתה ספורטאית אמריקאית ומן הדמויות המפורסמות בהיסטוריה של הרולר דרבי. וסטון זכתה לכינוי "המפציצה הבלונדינית" (Blonde Bomber), "האמזונה הבלונדינית" (Blonde Amazon), "נערת הזהב", ו"מלכת הרולר דרבי".

## ביוגרפיה
וסטון נולדה בהנטינגטון ביץ', קליפורניה, ב-1935, וגדלה בעיירה הסמוכה, דאוני.

בשנת 1954 הצטרפה וסטון לליגת הרולר דרבי המקורית שהוקמה על ידי ליאו סלצר, ועד מהרה הפכה למחליקה האהובה ביותר של קבוצת לוס אנג'לס ברייבס (Los Angeles Braves). היא התפרסמה עוד יותר בשנת 1965, כאשר מונתה לקפטן קבוצת ביי סיטי בומרס (Bay City Bombers) בסן פרנסיסקו.

היא התחרתה כחלק מ-19 נבחרות אול-סטארז ברציפות, והייתה הספורטאית המשתכרת ביותר בארצות הברית בשנות ה-1960 וה-1970.

לאורך הקריירה הארוכה שלה, וסטון הייתה אחת מכוכבות הדרבי האהובות. בין יריבותיה במסלול כלולות אן קלבלו, קאתי ריד, סנדי דאן, ג'אן ואלו, ומרג'י לזלו.

הסרט משנת 1972, Kansas City Bomber, בכיכובה של ראקל ולש, היה, ככל הנראה בהשראת וסטון (אך לא מבוסס על סיפור חייה).

וסטון הייתה פעילה בענפי ספורט נוספים. בעודה סטודנטית במאונט סנט מרי קולג', וסטון שיחקה סופטבול, והיא הייתה מעורבת גם בגלישת גלים וקאנו. ב-1962 היא ניצחה באליפות הוואי לשיט קאנו צידי (outrigger). היא שבה לשחק סופטבול לאחר פרישתה מהדרבי במגוון ליגות באזור סן פרנסיסקו.

וסטון התחתנה עם ניק סקופאס, שהיה גם הוא מחליק דרבי מקצועי.

בשנת 1997, בגיל 62, וסטון נפטרה כתוצאה ממחלת קרויצפלד-יעקב בהייוורד, קליפורניה.

ב-1999, סיפור חייה נמכר להפקות גולדי הון.

בשנת 2004, הוכנסה וסטון להיכל התהילה של הרולר דרבי.

ב-2011, יצא הספר *The Blonde Bomber & The Last Hurrah of Ann Calvello and the Resurrection of a Unique American Sporting Event* מאת אנדרו ג'. אפשטיין, שמתאר את הרנסאנס שעבר ענף הרולר דרבי, ויחד עם צילומים וסיפורים אישיים, מצייר גם את ההיסטוריה ואת הדמויות המובילות של התחום.

## קישורים חיצוניים

* הודעת פטירה וביוגרפיה של ג'ואני וסטון בניו-יורק טיימס
* 

## הערות שוליים

קטגוריה:אמריקאים ילידי קליפורניה
קטגוריה:ספורטאיות אמריקאיות
קטגוריה:קליפורניה: ספורטאים
קטגוריה:אמריקאיות שנולדו ב-1935
קטגוריה:אמריקאים שנולדו ב-1935
קטגוריה:אמריקאיות שנפטרו ב-1997
קטגוריה:אמריקאים שנפטרו ב-1997
מטה (מחוז)

**מטה** (בספרדית: **Meta**) הוא אחד מ-32 המחוזות של קולומביה. המחוז נמצא במרכז קולומביה והוא גובל בעיר בוגוטה (מחוז הבירה) ובמחוזות קונדינמרקה וקסנרה בצפון, בוויצ'דה במזרח, בגואביארה ובקקטה בדרום ובווילה במערב.

המחוז משתרע על שטח של 85,635 קמ"ר. במחוז מתגוררים כמיליון תושבים (הערכה ל-2017). בירת המחוז היא וייאביסנסיו.

## היסטוריה
לאחר קבלת העצמאות של רפובליקת קולומביה הגדולה מהאימפריה הספרדית בתחילת המאה ה-19 האזור נכלל במחוז בוגוטה. לאחר פיצול הרפובליקה ב-1830 האזור נכלל ברפובליקת גרנדה החדשה והשתייך לטריטוריית סן מרטין שכללה את שטחי מחוזות ויצ'דה ומטה המודרניים ואשר בירת הטריטוריה הייתה סן מרטין בשטחי מטה. ב-1857 הרפובליקה הפכה לפדרלית והאזור נכלל במדינת קונדינמרקה. ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים. ב-1866 טריטוריית סן מרטין נוצרה מחדש, אם כי היא הייתה נתונה לשליטה מסוימת של קונדינמרקה. ב-1886 ארצות הברית של קולומביה הפכה לרפובליקת קולומביה הלא-פדרלית והאזור נכלל במחוז קונדינמרקה.

ב-1905 פוצלה מהמחוז האינטנדנסיה (יחידה דומה למחוז אך במעמד פחות יותר ותחת שליטה הדוקה יותר של השלטון המרכזי) מטה שכללה את שטחי טריטוריית סן מרטין. ב-1913 פוצל שטח מהאינטנדנסיה להקמת הקומיסריה (מעמד דומה לאינטנדנסיה) של ויצ'דה, שכללה את שטחי מחוז ויצ'דה המודרני. ב-1959 אושרה הצעת חוק לשדרוג האינטנדנסיה למעמד של מחוז והיא נכנסה לתוקף ב-1960.

בסוף המאה ה-20 האזור הפך לאחד המוקדים של מלחמת האזרחים בקולומביה בין ארגוני גרילה כמו FARC לבין הממשלה הקולומביאנית, וכמו כן צמח בו סחר בסמים. במסגרת שיחות שלום בשנות ה-90 של המאה ה-20 בהנהגת נשיא קולומביה אנדרס פאסטראנה אראנגו הוחלט ב-1999 להקים אזור מפורז שכלל את הרשויות המקומיות של ויסטה ארמוסה, לה אוריבה, לה מאקארנה ומסטאס ביחד עם סן ויסנטה דל קגואן במחוז קקטה. לאחר כישלון השיחות ב-2002 האזור המפורז בוטל.

## כלכלה
כלכלת המחוז מסתמכת בעיקר על גידול מקנה, חקלאות, הכוללת בין היתר גידול אורז, בננה, קקאו ותירס, תעשייה, בעיקר כזו של עיבוד מזון, מסחר והפקת נפט. כמו כן המחוז הוא אחד המוקדים העיקריים בקולומביה לגידול צמח הקוקה שממנו מופק הסם קוקאין.

## קישורים חיצוניים

* 
* 

## הערות שוליים

קטגוריה:קולומביה: מחוזות
קטגוריה:מדינות וטריטוריות שהוקמו ב-1960
הסבה

[ממוזער|250px|גברים יושבים ב[סימפוזיון בתנוחת הסיבה]]
[ממוזער|250px|איש לועס [קאת (צמח)|גת בתנוחת הסיבה, צנעא, 2009]]
250px|ממוזער|אישה בתנוחת הסיבה, ברזיל, 1879
**הֲסִבָּה** (בכתיב מלא: **הֲסִיבָּה**) היא תנוחת הישענות בישיבה או חצי-שכיבה, על פי רוב על רהיט רך כמו מיטה או כורסה. ההסיבה נעשית בדרך כלל לכיוון שמאל, כדי לאפשר במקביל תנועה ביד ימין.

תנוחת ההסיבה מבטאת נינוחות וחופש ואינה מקובלת בפני מקור סמכות. היהדות הרבנית אימצה את ההסיבה כאחת ממצוות ליל הסדר מכיוון שהיא מסמלת חירות.

## היסטוריה
התנוחה נפוצה בתרבות הערבית כיום, הייתה נפוצה בעת העתיקה במזרח התיכון, והייתה נהוגה בעיקר בזמן האכילה. התנוחה בזמן אכילה כבר מוזכרת בספר עמוס (מהמאה ה-8 לפנה"ס). התנוחה היא מעין שכיבה, שהייתה נפוצה בעיקר בקרב המעמדות המכובדים יותר ביוון וברומא העתיקות, וסימלה סטטוס של נוחות וכבוד. גם ברחבי המזרח התיכון נהגו אכילת הסיבה באותן תקופות בקרב המעמדות הגבוהים. מסיבה זו, לא היה מקובל שעבד או בן מעמד נחות אחר, יסב כשהוא נמצא יחד עם אדונו או בעל מעמד גבוה ממנו.

התנוחה מבוצעת לרוב כשההשענות היא על צד שמאל, משתי סיבות עיקריות:
# רוב בני האדם משתמשים בידם הימנית על מנת לאכול, ובתנוחה זו ההישענות היא על יד שמאל, בעת שהימנית נשארת פנויה.
# כאשר ההישענות היא על צד ימין, קיימת סכנה שהאוכל יכנס לקנה הנשימה ויגרום לחנק.

## בהלכות ליל הסדר

[טקסט=מתוך הגדת רוטשילד, הגדה של פסח, כמנהג אשכנז|ממוזער|250px|תיאור של הסבה בליל הסדר, מתוך [הגדת רוטשילד, הגדה של פסח, כמנהג אשכנז]]
ההלכה אימצה את תנוחת ההסיבה כתקנה מרכזית שתקנו חכמים בהלכות ליל הסדר, והיא באה להמחיש את היציאה לחירות משעבוד מצרים. זאת בהתאם לעיקרון ש"חייב אדם לראות את עצמו כאילו **הוא** יצא ממצרים". המשנה במסכת פסחים מדגישה ש"אפילו עני בישראל לא יאכל עד שיסב" - כדי לבטא את חירותו, אף על פי שבדרך כלל אינו רגיל להסב.

מרכזיותה של ההסיבה בליל הסדר באה לידי ביטוי בכך שהמשתתפים בליל הסדר קרויים לעיתים "מסובים", כפי שנאמר בהגדה של פסח: "מעשה ברבי אליעזר ורבי יהושע ורבי אלעזר בן עזריה ורבי עקיבא ורבי טרפון - שהיו **מסובין** בבני ברק".

יש להסב בזמן אכילת המצה, ה"כורך" ושתיית ארבע הכוסות, אך לא בשעת אכילת המרור, כיוון שאכילתו היא על שם השעבוד ועל שם שמיררו המצרים את חיי בני ישראל. הידור מצווה הוא להסב בכל שעת אכילת הסעודה. בשעת אמירת ההגדה - אין להסב, אלא יש לשבת בכובד ראש.

לדעת ראבי"ה, חובה זו אינה נוהגת היום, שהרי בני חורין אינן מסובים בימינו, ואדרבה - הישיבה על הכיסאות היא דרך חירות.

אדם היושב בנוכחות אדם שמוראו מוטל עליו - אינו מיסב, משום שההסיבה מבטאת מידת מה של קלות ראש, ולכן תלמיד היושב בנוכחות רבו - אינו מיסב, אולם בן היושב אצל אביו - צריך להסב. בתלמוד נאמר ש"אשה אינה צריכה הסיבה", אולם "אשה חשובה" - צריכה להסב. בטעם הדבר נאמרו שני טעמים: האחד - האשה כפופה לבעלה, ולכן היא אינה מסבה, בעוד שאשה חשובה שאינה כפופה לבעלה - מסבה; השני - אין דרך נשים להסב, ולכן הסיבה שלהן אינה מבטאת חירות. כמה מפוסקי אשכנז בתקופת הראשונים קבעו כי "כל הנשים שלנו מיקרו (=נקראות) חשובות", אולם להלכה נפסק בכל זאת שנשים אינן חייבות להסב, בנימוק שהנשים מסתמכות על הדעה שאין חובה כלל להסב בזמן הזה (ראו לעיל).

## קישורים חיצוניים
* 
*
*
* 

## הערות שוליים

קטגוריה:ליל הסדר
קטגוריה:תנוחות
קטגוריה:מסופוטמיה
אליפות אירופה בכדורסל נשים 1989

**[[אליפות אירופה בכדורסל נשים]] [[1989]]**, הייתה האליפות האזורית ה-22 שאורגנה על ידי פיב"א אירופה. האליפות נערכה בבולגריה בין ה-13 ביוני ל-19 ביוני 1989.

ברית המועצות ניצחה באליפות בפעם ה-20 בתולדותיה ובפעם ה-16 ברציפות.  

## מתכונת האליפות
בתחרות השתתפו 8 נבחרות. נבחרות שסיימו את האליפות הקודמות במקומות 1-3 ונבחרת  המארחת העפילו לאליפות. , ,  ו העפילו דרך המוקדמות. 

הנבחרות חולקו ל-2 בתים. מנצחת הבית וסגניתה המשיכו התמודדות על המדליות בשיטת פלייאוף.

## משחקי הגמר

משחק הגמר

משחק על המקום השלישי

## הדירוג הסופי

## נבחרת ישראל בתחרות
נבחרת ישראל בכדורסל נשים התמודדה על מקום באליפות במסגרת בית א'. המשחקים נערכו בהשתתפות 6 קבוצות. הנבחרת זכתה במקום הרביעי בבית ולא העפילה.

## קישורים חיצוניים
* יורובאסקט 1989 באתר פיב"א אירופה
* אליפות אירופה 1989 באתר פיב"א
* סיכום מאתר todor66
* תחרות העפלה

## הערות שוליים

1989
קטגוריה:בולגריה: ספורט נשים
קטגוריה:תחרויות כדורסל ב-1989
קטגוריה:תחרויות ספורט בבולגריה
קטגוריה:1989 באירופה
אריק סמית' (קצין)

**אריק מ. סמית**' (באנגלית: **Eric M. Smith**) (נולד ב-8 בדצמבר 1965) הוא קצין בדרגת גנרל המשרת כמפקד חיל הנחתים של ארצות הברית.

## ביוגרפיה
סמית' גדל בפלאנו שבטקסס. למד תואר ראשון באוניברסיטת טקסס A&M, במהלך הלימודים הצטרף לתוכנית הכשרת הקצונה של חיל הנחתים וב-1987 התגייס לשירות הצבאי.

שירת בגדוד השני של רגימנט הנחתים השלישי ולחם עמו במלחמת המפרץ. שימש מפקד פלוגה בגדוד השני של רגימנט הנחתים השני והשתתף במבצע חילוץ האזרחים האמריקאים מליבריה בעקבות מלחמת האזרחים במדינה ב-1996. לאחר מכן שימש מדריך של צוערי הנחתים באוניברסיטת טקסס A&M ולמד במכללה לפיקוד ומטה של צבא ארצות הברית. בשנים 2001–2003 הוצב בקראקס שבוונצואלה.

בשנים 2003–2006 שירת בדיוויזיית הנחתים הראשונה, כקצין מבצעים, סגן מפקד צוות הקרב החטיבתי הראשון, מפקד הגדוד הראשון ברגימנט הנחתים החמישי ועוזר קצין אג"ם של הדיוויזיה. כמפקד הגדוד הראשון פיקד על יחידתו בעת שנלחמה בקרבות בעיר רמאדי שבעיראק. בתפקידיו הבאים שימש עוזר למפקד חיל הנחתים, ראש מחלקת שיתוף אש ותמרון בפיקוד פיתוח תורת הלוחמה של חיל הנחתים. בשנים 2009–2012 שירת בדיוויזיית הנחתים השנייה ופיקד על רגימנט הנחתים השמיני, בתקופה זו הוצב עם הרגימנט במשך שנה באפגניסטן. ביוני 2012 מונה לראש תחום פיתוח היכולות של הנחתים, במאי 2013 מונה לעוזר צבאי בכיר לסגן מזכיר ההגנה של ארצות הברית אשטון קרטר.

ביוני 2015 מונה למפקד כוחות הנחתים בפיקוד דרום של ארצות הברית. הוא היה בכך לקצין הראשון הממלא תפקיד זה באופן בלעדי. חודשים ספורים אחר כך, בנובמבר 2015, נקרא על ידי מזכיר ההגנה אש קרטר לשמש כעוזרו הצבאי, לאחר שקרטר פיטר את העוזר הקודם שהואשם בהטרדה מינית. בפברואר 2017 מונה לעוזר ראש אגף תכנון, מדיניות ומבצעים במטה חיל הנחתים.

ביוני 2017 קודם לדרגת מייג'ור גנרל ומונה למפקד דיוויזיית הנחתים הראשונה. במסגרת תפקידו כמפקד הדיוויזיה שם מטרה להילחם בתופעת ההתעמרות בחיילים מצד עמיתיהם. כ-30 חיילים נשלחו למחבוש כתוצאה מהמדיניות התקיפה. בית הדין הצבאי לערעורים קבע שצעדיו של סמית' היו מרחיקים לכת, בעלי עניין אישי והביאו להטיה כנגד הנאשמים. באוגוסט 2018 מונה למפקד כוח המשלוח השלישי של חיל הנחתים במקום לורנס ניקולסון. מפקדתו הייתה באוקינאווה שביפן. ביוני 2019 הוחלף על ידי סטייסי קלרדי ומונה למפקד פיקוד פיתוח הלוחמה של הנחתים.

באוקטובר 2021 הועלה לדרגת גנרל ומונה לסגן מפקד חיל הנחתים עד לשנת 2023 כאשר הוחלף על ידי כריסטופר מהוני. בספטמבר 2023 מונה למפקד חיל הנחתים. באוקטובר אותה שנה לקה בדום לב והיה בתקופת התאוששות של מספר חודשים בטרם שב לתפקוד מלא כמפקד הנחתים.

## קישורים חיצוניים

*ביוגרפיה באתר חיל הנחתים

## הערות שוליים

קטגוריה:גנרלים בחיל הנחתים של ארצות הברית
קטגוריה:מעוטרי מדליית השירות המצוין של מחלקת ההגנה
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי לב הארגמן
קטגוריה:מפקדי דיוויזיית הנחתים הראשונה
קטגוריה:מפקדי חיל הנחתים
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1964
אליס נאטר

**אליס נאטר** (באנגלית: **Alice Nutter**; נולדה ב-10 ביולי 1962) היא מוזיקאית, מחזאית ותסריטאית בריטית.

## ראשית דרכה
נאטר נולדה בברנלי, לנקשייר, ולמדה בבית הספר התיכון בראונלי.

## קריירה
### מוזיקה
נאטר הצטרפה ללהקה האנרכיסטית צ'מבוומבה ב-1982, זמן לא רב אחרי שנוסדה הלהקה, ועברה להתגורר בסקווט שלהם בארמלי. כאשר המוזיקה והפוליטיקה משולבים, נאטר הצטרפה למגוון מחאות כמו שביתת הכורים ב-1986–1995 ומחלוקת ואפינג. כעבור כמעט 25 שנים, ולאחר שהייתה חלק מהצלחת הלהקה, ב-2006 עזבה נאטר את צ'מבוומבה, כדי לפתח קריירה בתור מחזאית.

### כתיבה
נאטר התחילה לכתוב מחזות ואז עברה גם לתסריטאות בקולנוע, רדיו וטלוויזיה. עבודתה בתיאטרון כוללת את , ו-. לרדיו כתבה נאטר את המחזה  ואת , שב-2013, הופק לתיאטרון. ב-2016, הוצג בתיאטרון מערב יורקשייר בלידס Barnbow Canaries, על נשים שעובדות בבית חרושת לתחמושת במהלך מלחמת העולם הראשונה. המפעל בו הנשים עבדו התפוצץ יום אחד בדצמבר 1915 ובפיצוץ נהרגו 35 נשים, ונפצעו עוד רבות.

בטלוויזיה, כתבה נאטר פרקים בסדרות  ו-*Casualty* The Accused (2009), Moving On ו-The Mill. היא כתבה דרמה ביוגרפית המבוססת על סיפור חייו של הקומיקאי ברנרד מאנינג, אבל בעקבות קיצוצים בתקציבי BBC4 הסרט מעולם לא צולם.

במרץ 2014 חברת ההפקה סרטי ספאנר הודיעה שנאטר מצטרפת ככותבת לסדרה *Undercovers*, סדרת דרמה מתוכננת, על שוטרים סמויים שחודרים לקהילה האקטיביסטית במהלך 50 שנים, ועל נשים שלא ביודעין ניהלו מערכות יחסים ואפילו עשו ילדים עם המרגלים.

## קרדיטים
לנאטר כ-40 קרדיטי כתיבה לשמה בפסקולי סרטים וטלוויזיה, כולל לסדרות כמו Being Erica, Fame, צ'אק, איך פגשתי את אמא, איסטאנדרס ודוסון קריק.

; תסריטים:

## פרסים

## קישורים חיצוניים
* MBA Literary and Script Agents: Alice Nutter
* Alice Nutter interview
* 

## הערות שוליים

קטגוריה:מוזיקאיות בריטיות
קטגוריה:אנרכיסטים בריטים
קטגוריה:תסריטאיות טלוויזיה בריטיות
קטגוריה:בריטיות שנולדו ב-1962
קטגוריה:בריטים שנולדו ב-1962
שיטת החזקה

באנליזה נומרית **שיטת החזקה** (או **איטרציית החזקה**) היא שיטה למציאת קירוב לערך העצמי הגדול ביותר בערכו המוחלט של מטריצה, ואת הווקטור העצמי המתאים לו (נקראים גם ערך דומיננטי ווקטור דומיננטי, בהתאמה). השיטה פועלת על ידי כפל חוזר של המטריצה בווקטור התחלתי, נרמול התוצאה, וחזרה על התהליך עד שהווקטור מתכנס לווקטור העצמי הדומיננטי.

השיטה ידועה גם בשם *איטרציית פון מיזס.* אף על פי שהשיטה מאפשרת למצוא רק קירוב לערך העצמי הגדול ביותר ולווקטור העצמי המתאים לו, היא שימושית מאוד בבעיות חישוביות. השיטה יעילה במיוחד עבור מטריצות גדולות ודלילות, ומאפשרת להימנע מהצורך בפירוק מלא של המטריצה, שהוא יקר חישובית. לדוגמה בהפעלתה על מטריצה דלילה של השכנויות או הקישורים באינטרנט, ניתן להשתמש בה לחישוב דירוג האתרים של גוגל, PageRank. טוויטר עשתה שימוש בשיטה זו כדי להציג המלצות למשתמשים אחרי מי לעקוב.

## תיאור השיטה
עבור מטריצה ריבועית  A  בגודל  n \times n . 

* התחל מווקטור אקראי  v_0  (או קירוב לווקטור העצמי הדומיננטי)
* בכל איטרציה: חשב את  v_{i+1} = \frac{Av_i}{\|Av_i\|}  חשב את  l_{i+1} = v_i^*Av_i 

*  l_i  יתכנס לערך העצמי הגדול ביותר בערכו המוחלט.

ככל שהאיטרציות נמשכות, הווקטור המנורמל יתקרב יותר ויותר לווקטור העצמי הדומיננטי של המטריצה. את הערך העצמי המתאים ניתן למצוא, למשל, באמצעות **[[מקדם ריילי]] (Rayleigh quotient)**. אם הערך העצמי הגדול ביותר של  A  גדול ממש מכל שאר הערכים העצמיים (בערכם המוחלט, כולל ריבוי) אז הווקטור  v_i  מתכנס לווקטור העצמי המתאים לערך העצמי הגדול ביותר.

קצב ההתכנסות של השיטה תלוי בפער בין הערך העצמי הכי גדול לזה הבא אחריו. איטרציית החזקות היא אלגוריתם מאוד פשוט, אך ייתכן שיתכנס לאט (אקספוננציאלית). הפעולה הצורכת את עיקר זמן החישוב היא הכפלת המטריצה A בווקטור, ולכן האלגוריתם יעיל במיוחד עבור מטריצות גדולות ודלילות, כאשר מיושם בצורה מתאימה.

## הערות שוליים

קטגוריה:אנליזה נומרית
קטגוריה:אלגברה ליניארית
נבחרת ארמניה בכדורסל

**נבחרת ארמניה בכדורסל** היא נבחרת הכדורסל הלאומית של ארמניה. נחשבת לאחת הנבחרות החלשות ביותר באירופה. 

## כל אליפויות העולם
* 2019 - לא העפילה
* 2023 - לא השתתפה
* 2027 - לא העפילה

## הערות שוליים

ארמניה
קטגוריה:ארמניה: ספורט
שו צ'ונג

**שוּ צ'וֹנג** (בסינית: 许忠, בפין-יין: **Zhong** **Xu**, תעתיק תקני: **שו ג'ונג**; נולד ב-13 בנובמבר 1968) הוא מנצח ופסנתרן סיני.

## ביוגרפיה
שו צ'ונג נחשב לגדולי הפסנתרנים והמנצחים של סין, הוא המנהל האמנותי של התזמורת הפילהרמונית של שאנגחאי ותחרות הפסנתר הבינלאומית בעיר זו. שו הוא גם מנצח אורח ראשי של תזמורת רשות השידור הקוריאנית והמנצח הראשי של תזמורת הקונסרבטוריון הלאומי של איטליה.

חינוכו המוזיקלי הרשמי והקפדני של שו, בן למשפחת רופאים ידועה משאנגחאי, החל בגיל 17, בכיתת הפסנתר של דומיניק מֶרלֶה בקונסרבטואר של פריז. את לימודי הניצוח עשה עם הפרופסור שיאוטונג חואנג (Xiaotong Huang), מורם הנערץ של גדולי המנצחים הסינים בעולם.

משנת 1988 ואילך זכה שו בפרסים רבים בתחרויות פסנתר בינלאומיות יוקרתיות וביניהן בתחרות העשירית ע"ש צ'ייקובסקי. לצד הופעותיו כפסנתרן וכמנצח עם תזמורות סיניות, פיתח קריירת ניצוח ברחבי אירופה, צפון אמריקה ודרומה ודרום-מזרח אסיה.

הוא ניצח על הקאמרטה הישראלית ירושלים, תזמורת פריז, התזמורת הלאומית של צרפת, תזמורת ליל, תזמורת צ'ייקובסקי של רדיו מוסקבה, תזמורת הרדיו של דרום-מערב גרמניה, התזמורת הסימפונית של ונקובר, התזמורת הסימפונית של יוסטון, התזמורת הסימפונית של רומא והתזמורת הפילהרמונית הסינית.

בין המוזיקאים הנודעים שעמם פעל נמנים: פאול בדורה-סקודה, לזר ברגמן, מקסים ונגרוב, סרג'ו קומיסיונה, פיליפ אנטרמון, ז'אן ברנר פומיה, ז'או קלוד קסדסי, נמה ירווי, מאריס יאנסונס, ארטו נורנס, יורמה פאנולה, הירוקו נקמורה וז'יאן וונג.

בשנת 2013 נבחר להיות המנהל המוזיקלי והמנצח הראשי של התזמורת הסימפונית חיפה וסיים את תפקידו בתזמורת באוגוסט 2019. זאת הפעם הראשונה שבה מוזיקאי סיני משמש בתור מנהל מוזיקלי של תזמורת בישראל.

## קישורים חיצוניים

* 

## הערות שוליים

קטגוריה:פסנתרנים סינים
קטגוריה:מנצחים סינים
קטגוריה:סינים שנולדו ב-1968
גרנד-אדמירל

**גרנד-אדמירל** היא דרגה ימית היסטורית, והייתה הדרגה הגבוהה ביותר בציים האירופיים שהשתמשו בה. הדרגה ידועה בעיקר בעקבות השימוש שלה בגרמניה כ*גרוס-אדמירל*. דרגות מקבילות בציים אחרים: אדמירל הצי (בריטניה) ואדמירל צי (ארצות הברית).

## צרפת
במהלך הרסטורציה הוקמה בצרפת דרגת גרנד-אדמירל כתואר כבוד, והיא הייתה שוות ערך לדרגת מרשל צרפת בצבא הצרפתי.

## גרמניה

בצי הקיסרי הגרמני, ובהמשך בקריגסמרינה, הייתה דרגת **גרוס-אדמירל** (**Großadmiral**) מקבילה לדרגת אדמירל הצי הבריטית (Admiral of the Fleet) או דרגת אדמירל צי (Fleet Admiral) בארצות הברית. הדרגה הייתה שווה לדרגת חמישה כוכבים (OF-10) בנאט"ו. כמו הגנרל-פלדמרשלים של הצבא, היו מורשים בעלי הדרגה לשאת שרביט.

הדרגה הוקמה בשנת 1901 ובוטלה בשנת 1945, לאחר ששמונה אנשים קיבלו אותה. הדרגה שהייתה זוטרה לדרגת גרוס-אדמירל הייתה דרגת גנרל-אדמירל.

### מלחמת העולם הראשונה
לפני ובמהלך מלחמת העולם הראשונה, קיבלו את דרגת הגרוס-אדמירל בצי הקיסרי הגרמני האדמירלים הבאים:
*אדוארד השביעי, מלך הממלכה המאוחדת (26 ביוני 1902)
*הנס פון קסטר (28 ביוני 1905)
*אוסקר השני, מלך שוודיה (13 ביולי 1905)
*היינריך, נסיך פרוסיה (4 בספטמבר 1909)
*אלפרד פון טירפיץ (27 בינואר 1911)
*הנינג פון הולצנדורף (31 ביולי 1918)

### מלחמת העולם השנייה
עד לשנת 1939 לא קיבל אף קצין את הדרגה הזו, ולאחר מכן קיבלו אותה שני מפקדי ה*[[קריגסמרינה]]*:
* אריך רדר (1 באפריל 1939), מפקד הקריגסמרינה
* קרל דניץ (30 בינואר 1943), היה מפקד צי הצוללות ומונה למפקד הקריגסמרינה

## האימפריה האוסטרו-הונגרית

אנטון האוס, מפקד הצי האוסטרו-הונגרי בחלק ממלחמת העולם הראשונה, קיבל את דרגת הגרוס-אדמירל בשנת 1916. אף קצין אחר (למעט בני משפחת המלוכה) לא זכה מעולם לדרגה זו (אם כי יורשו הישיר של האוס, מקסימיליאן נג'גובאן, הועלה לדרגת גרוס-אדמירל לאחר פרישתו מהצי בשנת 1918).
* 12 במאי 1916 - אנטון האוס (1851-1917)
* 9 באוקטובר 1916 - היינריך, נסיך פרוסיה (1862-1929)
* 1 בנובמבר 1916 - קרל, ארכידוכס אוסטריה (1887-1922)
* 22 בפברואר 1917 - וילהלם השני, קיסר גרמניה (1859-1941)


## איטליה
דרגת הגרנד-אמירליו (באיטלקית: grand' ammiraglio) נוצרה על ידי בניטו מוסוליני בשנת 1924, ונוצרה בעיקר על מנת לכבד את פאולו תאון די רוול, שהיה ראש הצי המלכותי האיטלקי במלחמת העולם הראשונה. רוול היה היחיד שקיבל את הדרגה, שהייתה זה שווה למרשל איטליה בצבא ולמרשל חיל האוויר.

## ראו גם
* אדמירל

קטגוריה:דרגות צבאיות
קטגוריה:אדמירלים
אולריך גראוארט

**אולריך גראוארט** (בגרמנית: **Ulrich Grauert**;  6 במרץ 1889 – 15 במאי 1941), היה גנרל-אוברסט בלופטוואפה (חיל האוויר הגרמני), אשר נהרג במלחמת העולם השנייה, לאחר שהופל עם מטוסו.

## ביוגרפיה
### קריירה מוקדמת
גראוארט נולד בברלין שהשתייכה לאימפריה הגרמנית ב-6 במרץ 1889. בשנת 1910 התגייס גראוארט לצבא הגרמני הקיסרי, והצטרף לרגימנט הארטילריה ה-2 (פומרניה ה-1).

במהלך מלחמת העולם הראשונה שירת גראוארט כקצין מטה בחטיבת הארטילריה ה-2, ובשנת 1915 הוכשר כקצין טיווח ארטילריה מהאוויר. על פעולותיו במלחמה קיבל גראוארט את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918.

### בין המלחמות
לאחר המלחמה הצטרף גראוארט לפרייקור ולאחר מכן לרייכסווהר, שם מילא תפקידי פיקוד ומטה. לאחר הקמת הלופטוואפה שנת 1935, מונה גראוארט לראש מטה משרד התעופה, וב-1 באוקטובר 1936 הועלה לדרגת גנרל מיור. בשנת 1937 מונה גראוארט למפקד פיקוד האוויר הגבוה ה-2, שהפך מאוחר יותר לקורפוס האוויר ה-1, וב-20 באפריל 1938 הועלה לדרגת גנרל לוטננט.

### מלחמת העולם השנייה
במהלך הפלישה לפולין השתתף גראוארט עם יחידתו במערכה, וב-1 באוקטובר 1939 הועלה לדרגת גנרל חיל האוויר. במהלך המערכה על צרפת שוב השתתף גראוארט עם יחידתו, ואף קיבל ב-9 במאי 1940 את עיטור צלב האבירים של צלב הברזל, וב-19 ביולי אותה שנה הועלה לדרגת גנרל-אוברסט.

ב-15 במאי 1941 יצא גראוארט לטיסת סיור לאורך תעלת למאנש במטוס יונקרס Ju 52, ובמהלך הטיסה הופל באזור סן-אומר על ידי טייס פולני מטייסת הקרב ה-303 (הפולנית) ונהרג.

## קישורים חיצוניים
* אולריך גראוארט באתר lexikon-der-wehrmacht 

קטגוריה:גנרלים בלופטוואפה
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:אנשי צבא גרמנים במלחמת העולם הראשונה
קטגוריה:מעוטרי עיטור בית הוהנצולרן
קטגוריה:גרמנים שנולדו ב-1889
קטגוריה:גרמנים שנפטרו ב-1941
אברהם גיורא קריצ'בסקי

**אברהם גיורא קריצ'בסקי** (כינוי מחתרתי: **דן**; 27 בדצמבר 1902 – 29 ביוני 1943) היה סגן מפקד ההגנה בירושלים, מפקד הסניף הירושלמי והתל אביבי של האצ"ל.

## ביוגרפיה
קריצ'בסקי נולד בזולוטונושי, פלך פולטאבה באוקראינה, ב-27 בדצמבר 1902, לבן-ציון ולסוניה לבית אברבנאל.

קיבל חינוך מסורתי וכללי. בגיל צעיר הצטרף לציונות ולתנועת החלוץ. קריצ'בסקי נשאר נאמן לה גם אחרי שהשלטון הבולשביקי ברוסיה אסר כל פעילות ציונית. היה פעיל בקבוצת אודסה.

בדרכו לארץ ישראל עבר לפולין משם לרומניה. בצ'רנוביץ נפצע, לאחר שהשתתף בהגנה עצמית של יהודים נגד סטודנטים פורעים.

קריצ'בסקי עלה לארץ ישראל בשנת 1922.

## בארץ-ישראל
קריצ'בסקי הצטרף לארגון ההגנה בירושלים. תוך פרק זמן קצר התבלט וקודם. קריצ'בסקי ומפקדו אברהם תהומי נשלחו לקורס מדריכים ארצי, קורס "איטליה 22", שהתקיים על הר הכרמל באוגוסט 1925 ונמשך 14 שבועות. היה זה קורס המפקדים הארצי היחידי שקיימה ההגנה בשנות העשרים. "הקבוצה הירושלמית" ובראשם אברהם תהומי ואברהם קריצ'בסקי הצטיינו באימונים ובליכוד הפנימי ביניהם.

קריצ'בסקי השתלם בקורסים של הדרכה ופיקוד והגיע לדרגת סגן מפקד ההגנה בירושלים. לאחר פרעות תרפ"ט לקח ק'יצ'בסקי חלק במפקדת העיר, בפיקודו של אברהם תהומי ביחד עם : רחל ינאית, יעקב דוסטרובסקי-דורי, ויוסף אבידר (רוכל).

על אברהם וחבריו נכתב בתולדות ההגנה כך:

בשנת 1929 מונה קריצ'בסקי למדריך ההגנה בשומרון, ולאחר מכן למדריך ההגנה בגליל העליון.

בארץ ישראל שינה קריצ'בסקי את שם משפחתו לגיורא.

אחת התוצאות של פרעות תרפ"ט הייתה הפילוג שחל בארגון ההגנה באפריל 1931, שהביא להקמתו של "הארגון הצבאי לאומי בארץ-ישראל". הפילוג היה קשור באברהם תהומי ששימש מפקד מחוז ירושלים בהגנה, וחבריו בצמרת הארגון.

בשנת 1930 יצא קריצ'בסקי ללימודים אקדמיים בברלין. לפי בקשתו של אברהם תהומי, לאחר התבססות הארגון מחדש בירושלים, הפסיק את לימודיו וחזר להתמנות כמפקד הסניף הירושלמי מטעם האצ"ל. קריצ'בסקי ארגן קבוצת אינטלקטואלים אשר רובם היו סטודנטים באוניברסיטה העברית בירושלים, והם הציעו את השם: "הארגון הצבאי לאומי בארץ-ישראל". את ההצעה העביר קריצ'בסקי לתהומי והמרכז אישר אותו כשמו הרשמי של הארגון).

בשנת 1939 נישא לרופאת הילדים הד"ר שרה קרפ. הזוג עבר לתל אביב.

כשהוקם האיחוד מחדש נתמנה לסגן המפקד בהגנה המאוחדת, אך בגלל החיכוכים בין אנשי שני הזרמים, פרש מן העבודה בהגנה והסתדר כפקיד בחברת "מסחר ותעשייה" בתל אביב.

קריצ'בסקי נפטר בתל אביב, ב-29 ביוני 1943, ממחלה ממארת ונקבר בבית העלמין נחלת יצחק.

בנו דן אשר נולד ארבעה ימים לפני מותו, נקרא בשם המחתרתי של אביו.

## לקריאה נוספת
* 

## הערות שוליים

קטגוריה:לוחמי ההגנה
קטגוריה:לוחמי האצ"ל
קטגוריה:אנשי העלייה השלישית
קטגוריה:יהודים אוקראינים
קטגוריה:אישים הקבורים בבית הקברות נחלת יצחק
קטגוריה:ארץ-ישראלים שנולדו ב-1902
קטגוריה:ארץ-ישראלים שנפטרו ב-1943
יחסי איסלנד–צ'כיה

**יחסי איסלנד–צ'כיה** הם היחסים הדיפלומטיים הרשמיים שבין **[[איסלנד|הרפובליקה של איסלנד]]** לבין **[[צ'כיה|הרפובליקה הצ'כית]]**. שתי המדינות כוננו את יחסיהן הדיפלומטיים ב-1 בינואר 1993. צ'כיה מיוצגת באיסלנד באמצעות קונסוליית הכבוד שלה בעיר רייקיאוויק. שגרירות איסלנד בווינה, אוסטריה מואמנת על צ'כיה. קיימת גם קונסוליה איסלנדית בפראג.

שתי המדינות הן ריבוניות וחברות מלאות בנאט"ו, במועצת אירופה ובארגון לשיתוף פעולה ולפיתוח כלכלי.

## ביקורים מדרג גבוה
הביקור הראשון מדרג גבוה בין שתי המדינות התרחש בשנת 1997, כאשר ראש הממשלה הצ'כי ואצלב קלאוס הגיע לאיסלנד לביקור ממלכתי. הוא נפגש עם עמיתו, ראש הממשלה דוד אודסון לדון בנושא הצטרפותה של צ'כיה לנאט"ו.

הנשיא הצ'כי ואצלב האוול הגיע לביקור רשמי באיסלנד ב-1999, ונפגש עם נשיא איסלנד אולפור רגנר גרימסון. לדון בנושא הצטרפותה של צ'כיה לנאט"ו פעם נוספת.

ואצלב קלאוס, בעת כהונתו כנשיא צ'כיה הגיע לביקור באיסלנד ב-2005. שם פגש את ראש ממשלת איסלנד הלדור אסגרימסון. במהלך הביקור קלאוס הודה לאיסלנד על תרומתה לצירוף צ'כיה לנאט"ו והביע תקווה ונכונות כי איסלנד תצטרף לגוש האירופי.

## קישורים חיצוניים

* השגרירות האיסלנדית בווינה, אוסטריה (אמונה על צ'כיה)

## הערות שוליים

קטגוריה:ערכים ללא קטגוריות פיזיות - יחסי חוץ
אהלי שם

מכון **"אהלי שם - ליובאוויטש"** הוא מכון מחקר תורני ובית הוצאה לאור, העוסק בחקר תולדות חסידות חב"ד ובההדרתם והוצאתם לאור של ספרי אדמו"רי חב"ד ותלמידיהם.

## היסטוריה
המכון הוקם על ידי הרב אליהו יוחנן גוראריה בשנת ה'תשמ"ח בשנת ה'תשמ"ט לעילוי נשמת הרבנית חיה מושקא שניאורסון, ושוכן בהוראתו של הרבי מליובאוויטש במתחם בית הספר בית רבקה בכפר חב"ד ב. אחרי שנת ה'תשנ"ד המכון עבר לחולון שם מכהן הרב גוראריה בתקפקיד רב העיר.

המכון הוציא מגזין מחקר בשם **כרם חב"ד** העוסק בעיון וחקר במשנת חב"ד ותולדות החסידות, בעריכת חוקר החסידות הרב יהושע מונדשיין, יצא לאור בין השנים תשמ"ז לתשנ"ב ומצוטט רבות על ידי חוקרי חסידות חב"ד מחוץ לחסידות חב"ד.

כמו כן הוציא המכון מגזין מחקר לתולדות חב"ד בשם **אהלי ליובאוויטש** (יצא לאור בין השנים ה'תשנ"ה-ה'תשנ"ו). מגזין נוסף שיצא לאור בידי המכון, מגזין הלכתי בשם 'אהלי שם' (יצא לאור בין השנים תשמ"ט לתשנ"ג).

אחד ממפעליו העיקריים של המכון הוא **ליקוט חידושי הצמח צדק** - ליקוט מדברי רבי מנחם מנדל שניאורסון מחבר ה"צמח צדק" על מסכתות הש"ס לפי סדר המסכתות; על מסכת בבא בתרא, בעריכת הרב ברוך בליז'ינסקי. על מסכת סנהדרין, בעריכת משה חפר. על מסכת שבת. על מסכת מכות, בעריכת מנחם מנדל חפר.

המכון הוציא ספרים רבים לחקר תולדות רבני וחסידי חב"ד.

### חברי המכון במשך השנים

## מפעלי המכון

## קישורים חיצוניים
* חג הספרים: הרב יוחנן גוראריה בראיון באתר שטורעם
* 
;מספרי המכון
* **אהלי שם** באתר היברו בוקס; אהלי שם - א', אהלי שם - ב', אהלי שם - ג', אהלי שם - ד', אהלי שם - ה', אהלי שם - ו', אהלי שם - ז', אהלי שם - ט'
* **אהלי ליובאוויטש** באתר היברו בוקס; אהלי ליובאוויטש - א', אהלי ליובאוויטש - ב', אהלי ליובאוויטש - ג', אהלי ליובאוויטש - ד'
* **כרם חב"ד** באתר היברו בוקס; כרם חב"ד - א, כרם חב"ד - ב', כרם חב"ד - ג, כרם חב"ד - ד' (חלק 1), כרם חב"ד - ד' (חלק 2)
* **שולחן המלך** באתר היברובוקס; שלחן המלך - חלק א, שלחן המלך - חלק ב, שלחן המלך - חלק ג
* 
* , 
* 
* 
* 
* 
* 
* 
* , 
* 
* 
* 
* 
* 
* 
* **חקרי מנהגים - מנהגי חב"ד**, מהדורה ראשונה: , , מהדורה שנייה (ה'תשע"ד): , , , , , 
* 
* 
* 
* 
* 
* , 
* , 
* 
* **חקרי הלכות:** הרב אליהו יוחנן גוראריה, , 

## הערות שוליים

קטגוריה:הוצאות ספרים בישראל
קטגוריה:כפר חב"ד
קטגוריה:הוצאות ספרים בישראל: ארון הספרים היהודי
קטגוריה:מכוני מחקר בישראל
קטגוריה:מכוני מחקר תורניים
קטגוריה:ארגוני חב"ד
קטגוריה:ישראל: חברות שהוקמו ב-1989
ג'יין ויימרק

**ג'יין ויימרק** (באנגלית: **Jane Wymark**; נולדה ב-31 באוקטובר 1952) היא שחקנית אנגלייה.

## ביוגרפיה
ויימרק נולדה בשכונת פדינגטון שבלונדון. היא בתם של השחקן פטריק ויימרק ושל המחזאית האמריקאית אולוון ויימרק.

היא ידועה בעיקר מהופעתה בתפקיד מורוונה צ'ינוות' ויטוורת' בסדרת הטלוויזיה "פולדרק" של ה-BBC משנת 1977, ואחר כך בדמות ג'ויס ברנבי בסדרה הבלשית של רשת ITV "רציחות במידסומר" בה שיחקה מ-1997 עד 2011. ויימרק שיחקה בטלוויזיה הבריטית בדרמות כגון "The Bass Player and the Blonde", בסדרות "A Touch of Frost", "דיינג'רפילד", "לאבג'וי" ו-"Pie in the Sky". בתיאטרון הופיעה בתפקיד ג'יל מייסון במחזה "אקווס" בהפקה של התיאטרון הרפרטוארי של ברמינגהאם.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בוגרי אוניברסיטת ברמינגהאם
קטגוריה:בוגרות אוניברסיטת ברמינגהאם
קטגוריה:בריטיות שנולדו ב-1952
קטגוריה:בריטים שנולדו ב-1952
1769 בצרפת

שנת **[[1769]] ב[[צרפת]]** הייתה השנה בה ציינה צרפת 782 שנות לאום.

## הנהגה
* **מונרך**: לואי החמישה עשר

## אירועים
* 8 במאי – קרב פונטה נובו מתחיל בין המלוכה הצרפתית לבין כוחות קורסיקאים.
* 9 במאי – קרב פונטה נובו מסתיים, וסולל את הדרך לשליטה הצרפתית באי.

## נולדו

### ינואר עד יוני
* 10 בינואר - מישל נה, מרשל צרפת (נפטר ב-1815).
* 31 בינואר - אנדרה ז'אק גרניין, ממציא המצנח (נפטר ב-1823).
* 1 במרץ - פרנסואה סוורין מרסו-דסגרוויארס, גנרל (נפטר ב-1796).
* 29 במרץ - ז'אן דה דיו סול, מרשל צרפת וראש ממשלת צרפת (נפטר ב-1851).
* 11 באפריל - ז'אן לאן, גנרל (נפטר ב-1809).
* 13 באפריל - צ'ארלס מתיו איזידור דקן, גנרל (נפטר ב-1832).

### יולי עד דצמבר
* 29 ביולי - לואיס בנואה פיקארד, מחזאי (נפטר ב-1828).
* 15 באוגוסט - נפוליאון בונפרטה, מצביא ומנהיג פוליטי (נפטר ב-1821).
* 23 באוגוסט -ז'ורז' קיוויה, זואולוג (נפטר ב-1823).
* 28 בדצמבר - אוגוסט הילריון, הרוזן של קרטרי, משורר, סופר, היסטוריון ופוליטיקאי (נפטר ב-1859).

## קישורים חיצוניים

*
ליפסטאר

**ליפסטאר** היא תוכנית בידור וליפ סינק ישראלית המשודרת בערוץ KidZ.

התוכנית מורכבת מביצועי שירים בצורת ליפ סינק (הזזת שפתיים בהתאם לשיר).

## סקירת סדרה

## קישורים חיצוניים
* פרק הבכורה של ליפסטאר, בערוץ היוטיוב של Yes KidZ.
* "ליפסטאר", בפרויקט "אישים" לתיעוד היצירה הישראלית

קטגוריה:תוכניות טלוויזיה ישראליות
קטגוריה:תוכניות טלוויזיה ישראליות לילדים
קטגוריה:תוכניות טלוויזיה ישראליות שעלו לשידור בשנת 2017
קטגוריה:KidZ: תוכניות וסדרות
קטגוריה:Yes הטלוויזיה בלוויין: תוכניות וסדרות
Loka

**Loka** (באנגלית: **Crazy**, ובעברית: **משוגעת**) הוא סינגל שהוקלט על ידי הצמד הברזילאי סימונה & סימריה, בשיתוף אניטה. הסינגל יצא לאור ב-6 בינואר 2017, תחת חסותה של חברת התקליטים יוניברסל מיוזיק גרופ. השיר נכלל באלבום האוסף הראשון של הצמד, *[[Duetos]]*.

השיר זכה להצלחה רבה בברזיל כאשר שם הצליח להיכנס לכ-14 מצעדים שונים ומתוכם הצליח להגיע חמש פעמים למקום הראשון.

שיר זה מהווה כסינגל הפריצה של הצמד, וכשיר המצליח ביותר של הצמד ושל אניטה, כאשר מכר למעלה מ-1.8 מיליון עותקים בברזיל.

## וידאו קליפ
הווידאו קליפ הנלווה שיצא לסינגל זכה במהרה לפופולריות רבה, כאשר ביומו הראשון ביוטיוב צבר למעלה מ-3 מיליון. בקליפ ניתן לראות את הצמד ואת אניטה כשהן יוצאות מתוך מסך חשוך, שרות את השיר ועוברות לסצנה שצולמה במגרש גרוטאות. בין לבין ניתן לראות אותן שופכות על עצמן מים כשהן רוקדות בבגדים מינימליים, מול מכוניות.

הקליפ נכון למרץ 2020, צבר למעלה מ-650 מיליון צפיות, ובכך הפך לווידאו קליפ הנשי השני הנצפה ביותר של שנת 2017.

## מיקומי שיא
השיר נכנס רק למצעדים אשר נמצאים בברזיל, שם הגיע לצמרות חמישה מצעדים שונים.

## נתוני מכירות

## קישורים חיצוניים

## הערות שוליים

קטגוריה:שירי סימונה & סימריה
קטגוריה:שירי אניטה
קטגוריה:שירים בפורטוגזית
קטגוריה:שירים שנכתבו על ידי סימונה & סימריה
קטגוריה:שירי יהלום בברזיל
משה סופר (ערלוי)

רבי **משה סופר** (קרוי גם על שם חיבורו **היד סופר**; כ"ה באייר ה'תרמ"ה, 1885 – כ"א בסיוון ה'תש"ד, 1944) היה דיין באגר (ערלוי) שבהונגריה, ומחבר שו"ת "יד סופר", דור רביעי לחת"ם סופר.

## קורות חיים
משה סופר נולד בכ"ה באייר ה'תרמ"ה (10 במאי 1885) לרבי שמעון סופר, רב העיר ערלוי ומחבר ספר "התעוררות תשובה", בנו של ה"כתב סופר". אמו, מלכה אסתר הייתה בתם של רבי שלמה זלמן שפיצר, רב קהילת שיפשוהל בווינה ומחבר הספר "תיקון שלמה" וגיטל, בתו של החתם סופר (אביו ואמו היו בני דודים).

בבחרותו למד בישיבתו של רבי אברהם גרינבורג בעיירה קז'מארוק שבהונגריה, ולאחר מכן בישיבת פרשבורג שבה כיהן אז הרב עקיבא סופר.

בשנות בחרותו התפרסם כעילוי, הרב מרדכי לייב וינקלר, מחבר הספר "לבושי מרדכי" העיד עליו כי הוא בקיא בתלמוד בבלי, בתלמוד ירושלמי, בספרי הראשונים והאחרונים. באותן שנים הוסמך להוראה על ידי כמה רבנים.

הרב סופר נישא לטושנא, בתו של הרב משה יוחנן שיינפלד, רבה של מיהליפלווא. לאחר נישואיו היה סמוך שלוש שנים על שולחן חותנו. עם פטירת חותנו רצו תושבי העיירה מיהליפלווא להכתירו כרב, אך הוא לא הסכים ודחף להכתרת גיסו רבי בנימין שיינפלד.

לאחר מכן חזר סופר לעיר מולדתו ערלוי, התפרנס ממסחר עד שהפסיד את כל כספו בבורסה ולכן ביקש להתמנות לדיין בבית הדין שבערלוי. על אף שכבר הוסמך לרבנות בבחרותו, בחר להבחן שוב אצל שלושה רבנים נוספים.

בשנת ה'תש״ד, עם פלישת הגרמנים להונגריה במלחמת העולם השנייה, גירשוהו הנאצים עם כל משפחתו, בין כל תושביה היהודים של ערלוי, לאושוויץ. בכ"א בסיוון תש״ד (12 ביוני 1944) הוא נרצח יחד עם אביו רבי שמעון, אשתו וארבע בנותיו באושוויץ.

## צאצאיו
לרבי משה סופר נולדו שישה ילדים:
*בנו רבי אברהם שמואל בנימין סופר, מחבר שו"ת "דברי סופר" וספר "מחזה אברהם" על שו"ת חתם סופר או"ח ויו"ד. נפטר בכ"ד בטבת ה'תש"ח
* בנו רבי יוחנן סופר, האדמו"ר מערלוי בירושלים ומקים קהילת ערלוי לאחר מלחמת העולם השנייה, חבר מועצת גדולי התורה של אגודת ישראל ומחבר ספר "אמרי סופר". נפטר בי"ג באדר א' ה'תשע"ו
* בתו חוה רבקה, נספתה בשואה בטרם נישואיה.
* בתו לאה, נספתה בשואה בטרם נישואיה.
* בתו גיטל טויבא, נספתה בשואה בטרם נישואיה.
* בתו רייזל, נספתה בשואה בטרם נישואיה.

## לקריאה נוספת
* בנו רבי יוחנן סופר, **הקדמת בן המחבר לשו"ת יד סופר**, ערלוי: האחים געווירץ, תש"ט

## קישורים חיצוניים
* ספרו, שו"ת יד סופר, באתר היברו בוקס.
* האם קטן שנעשה גדול ביום ראשון י’ באב מחויב לצום שחל באותו היום - הרב משה סופר הי”ד, באתר תורתך לא שכחתי.

קטגוריה:רבנים הונגרים
קטגוריה:רבנים אורתודוקסים
קטגוריה:יהודים בשואה: הונגריה
קטגוריה:מחברי ספרי שו"ת
קטגוריה:משפחת סופר
קטגוריה:תלמידי הרב עקיבא סופר
קטגוריה:רבנים שנספו במחנה ההשמדה אושוויץ
קטגוריה:הונגרים שנולדו ב-1885
קטגוריה:הונגרים שנפטרו ב-1944
אנטיכולינרגיות

חומר **אנטיכולינרגי** הוא חומר החוסם את הנוירוטרנסמיטר אצטילכולין במערכת העצבים המרכזית ובמערכת העצבים ההיקפית.

חומרים אנטיכולינרגיים מעכבים דחפים עצביים פאראסימפתטיים על ידי חסימה סלקטיבית של קולטני אצטילכולין בתאי עצב. סיבי העצב של המערכת הפאראסימפתטית אחראים על תנועה לא רצונית של השרירים במערכת העיכול, בדרכי השתן, בריאות, ובחלקים רבים אחרים של הגוף. תרופות אנטיכולינרגיות מחולקות לשלוש קטגוריות בהתאם לתפקידן: אנטימוסקרינים, חוסמים גנגליוניים וחוסמים נוירומוסקולריים.

## שימושים רפואיים
תרופות אנטיכולינרגיות משמשות למגוון מצבים רפואיים:
* סחרחורת (כולל ורטיגו)
* הפרעות במערכת העיכול (למשל כיב פפטי, שלשול, עווית שוער, דיברטיקוליטיס, קוליטיס כיבית, בחילות, הקאות)
* הפרעות גניטואורינריות (למשל דלקת שלפוחית השתן, דלקת השופכה, פרוסטטיטיס)
* נדודי שינה, אם כי בדרך כלל רק לטווח קצר
* הפרעות נשימה (כגון אסתמה, ברונכיטיס כרונית, מחלת ריאות חסימתית כרונית)
* סינוס ברקדיקרדיה כתוצאה מרגישות יתר של העצב התועה.

## תופעות לוואי
תופעות הלוואי של תרופות אלו רבות ומגוונות, ביניהן:
* אטקסיה.
* אמנזיה.
* ירידה בייצור ריר באף ובגרון; כתוצאה מכך תחושה של יובש בגרון.
* יובש בפה - עם אפשרות האצה של התפתחות עששת.
* עצירה של הזעה; וכתוצאה מכך ירידה עוריות תרמי פיזור המוביל חם, כתמים, או עור אדום.
* חום גוף גבוה.
* אישונים מורחבים; כתוצאה מכך רגישות מוגברת לאור (פוטופוביה).
* ציקלופלגיה.
* ראייה כפולה.
* קצב לב מוגבר.
* אצירת שתן.
* ירידה בתנועתיות המעיים.
* הגדלת הלחץ התוך עיני; מסוכן עבור אנשים עם גלאוקומה צרת-זווית.
תופעות לוואי אפשריות במערכת העצבים המרכזית:
* בלבול
* חוסר התמצאות
* אגיטציה
* אופוריה או דיספוריה
* דיכוי נשימה
* בעיות זיכרון
* חוסר יכולת להתרכז
* דיבור לא קוהרנטי
* עצבנות
* מיוקלונוס
* מחשבות לא הגיוניות
* פוטופוביה
* הפרעות ראייה
** הבזקי אור תקופתיים
** שינויים תקופתיים בשדה הראייה
** שלג ויזואלי
** ראיית מנהרה
* הזיות חזותיות, שמיעתיות או אחרות.
* לעיתים נדירות: פרכוסים, תרדמת, ומוות.
* תת-לחץ דם תנוחתי - מעלה משמעותית את הסיכון לנפילות בקרב קשישים.
חולים מבוגרים נמצאים בסיכון גבוה יותר לחוות תופעות לוואי הקשורות למערכת העצבים המרכזית עקב ייצור נמוך של אצטילכולין בגיל זה.

### רעילות
תסמונת אנטיכולינרגית היא תסמונת הפיכה המסתיימת ברגע שהחומר שגרם לה מופרש מהגוף. מעכבי אצטילכולין אסטראז כמו פיזוסטיגמין נמצאים בשימוש כאנטידוט במקרים של תסמונת אנטיכולינרגית מסכנת חיים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אנטיכולינרגים
פיאט טאלנטו

ממוזער|290px|פיאט טאלנטו דור שני, שנת 2016
**פיאט טאלנטו** (באיטלקית: **Fiat Talento**) הוא רכב מסחרי קל המיוצר על ידי חברת פיאט האיטלקית. הדגם נמכר לראשונה בשנת 1981 ומוצע בשני דורות. הדור הראשון יוצר במשך 14 שנים ברציפות (1981–1994), ודגם הדור השני מיוצר משנת 2016 ועד היום.

## דור ראשון
יוצר בין השנים 1981–1994. פיאט טאלאטו דור ראשון הייתה גרסת גלגלים קצרה של "פיאט דוקאטו".

## דור שני
הדגם מיוצר משנת 2016 ועד היום. 

פיאט טאלאנט דור שני מבוססת על דגם ה"רנו טרפיק".

מנועי ה"פיאט טאלנטו" מיוצרים בגרסת טורבו אחיד, ובגרסת טורבו כפול.

## תמונות

קובץ:Fiat Talento frontale.jpg | פיאט טאלנטו - דור ראשון
קובץ:Fiat Talento Turbo Diesel.jpg| פיאט טאלנטו - דור ראשון (טורבו דיזל)
קובץ:Fiat Talento in Avellino.jpg| פיאט טאלנטו - דור ראשון
קובץ:Talento diesel.jpg| פיאט טאלנטו - דור ראשון (מנוע דיזל)
קובץ:Fiat Talento (10515532225).jpg| פיאט טאלנטו דור ראשון (מוגבה)
קובץ:Fiat Talento II IAA 2016 (2) Travelarz.JPG| פיאט טאלנטו - דור שני, שנת 2016, מבט לתא הנהג
קובץ:Fiat Talento Kombi 1.6 Ecojet 125 Twin Turbo Family – Frontansicht, 27. Juli 2016, Düsseldorf.jpg| פיאט טאלנטו, שנת 2016
קובץ:SLM 26 - Fiat Talento.jpg| פיאט טאלנטו, שנת 2017
קובץ:Fiat Talento R.jpg| פיאט טאלנטו, שנת 2016
קובץ:Fiat Talento II IAA 2016 (1) Travelarz.JPG| פיאט טאלנטו, שנת 2016
קובץ:Fiat Talento II IAA 2016 (4) Travelarz.JPG| פיאט טאלנטו, שנת 2016 - מבט לדלת האחורית
קובץ:Fiat Talento II IAA 2016 (3) Travelarz.JPG| פיאט טאלנטו, מבט ללוח השעונים (שנת 2016)

## קישורים חיצוניים

* פיאט טאלנטו 2016
* פיאט טאלנטו 2016 
* פיאט טאלנטו 2016 (Fiat Talento review)
* פיאט טאלנטו 2017 (מידות ותמונות)
* פיאט טאלאנטו (3:04 דקות), יו-טיוב
## הערות שוליים

קטגוריה:דגמי מכוניות שהושקו ב-1981
קטגוריה:מכוניות מסחריות
טאלנטו
קטגוריה:כלי רכב איטלקיים
מירצ'ה מונרו

**מירצ'ה מונרו** (באנגלית: **Mircea Monroe**; נולדה ב-11 במרץ 1982) היא דוגמנית ושחקנית קולנוע וטלוויזיה אמריקאית. ידועה בעיקר בשל הופעתה בתור מורנינג רנדולף בסדרה "אפיזודס" (2011–2017), בתור טנסי טרויט בסדרה "חשיפה לדרום" (2011–2015), ובתור אלכסה קאמינגס בסיטקום "אין לו אלוהים" (2016–2017).

## ביוגרפיה
מונרו נולדה בסנט לואיס, מיזורי. כילדה, היא גרה באיים הדרומיים של פיג'י ובאיי סולומון. שמה הפרטי מירצ'ה נבחר על ידי אביה כמחווה לפרופסור החביב עליו מירצ'ה אליאדה, איתו למד אביה באוניברסיטת שיקגו. לאחר שסיימה את לימודיה בתיכון למדה שנתיים באוניברסיטת וירג'יניה אך פרשה משם לאחר שנתיים.

## קולנוע
מונרו הופיעה בתפקיד אורחת במספר סרטים בהם "סלולר" (2004), "*All Souls Day*" (2005), "בית המתים 2" (2005), "החוזה" (2006), "המתנה המושלמת" (2006), "אגודת איטי ביטי טיטי" (2007), "השם שלך כאן" (2008), "finding bliss", "The Black Waters of Echo's Pond", "טקן" (2009), "חיים בהחלפה" (2011), "צעצוע של ילד" (2011), "מג'יק מייק" (2012), "רווקה קלילה באל איי", (2012), "דוקטור במונית" (2014), "חמישים גוונים של שחור" (2016), "גרייס" (2018) ו"מועדון הספר הטוב" (2018).

## טלוויזיה
מונרו הופיעה כאורחת במספר סדרות בהם "Just for Kicks", "ילדי האנרכיה", "מיאמי מדיקל", "צ'אק", "פרנקלין ובאש", "צווארון לבן", "המנטליסט", ו"איך פגשתי את אמא".

בשנת 2007 כיכבה מונרו תפקיד ראשי בסדרה "דרייב" ברשת FOX; שארכה פרקים בודדים.

בשנים 2011–2017 שיחקה בתפקיד ראשי בסדרה "אפיזודס" בתפקיד מורנינג רנדולף.

בשנים 2015–2016 שיחקה בתפקיד משני בסיטקום "אין לו אלוהים" בתפקיד אלכסה קאמינגס. שיחקה גם בסדרה הקומית "אמא משמעותית" ברשת The CW.

בשנת 2016 השתתפה בתוכנית הריאליטי "מטבחי הגיהנום".

בשנים 2018–2019 שיחקה בתפקיד חוזר בסדרת הטלוויזיה "הטירון".

## חיים אישיים
מונרו היא צוללנית ומורה ליוגה מוסמכת.

בשנת 2017, מונרו החלה לצאת עם השחקן והקומיקאי האנגלי סטיבן מרצ'נט (אנ'), הם גרים יחד בבית שהיה בבעלותה של אלן דג'נרס בשכונת הוליווד הילס, לוס אנג'לס.

## פילמוגרפיה

### קולנוע

### טלוויזיה

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:דוגמניות אמריקאיות
קטגוריה:אמריקאיות שנולדו ב-1982
קטגוריה:אמריקאים שנולדו ב-1982
בוז'נה נימצובה

**בּוֹזֶ'נָה ניֶמצוֹבָה** (בצ'כית: **Božena Němcová**; 4 בפברואר 1820 בווינה – 21 בינואר 1862 בפראג) הייתה סופרת צ'כית בתקופת המאוחרת של התחייה הלאומית הצ'כית.

תמונתה מופיעה על שטר 500 קרונות צ'כיות.

## תולדות חייה
בוז'נה נימצובה נולדה בשנת 1820 בשם ברבורה פנקלובה (*Barbora Panklová*) בווינה. הייתה בתם של יוהאן פנקל וטרזיה נובוטנה. בילדותה נימצובה התגוררה בקרבת העיירה הקטנה רטיבור'יצה (Ratibořice) עם סבתה מגדלנה נובוטנה (Novotná). סבתה הייתה דמות חשובה מאוד בחייה ונימצובה כתבה מאוחר יותר את הרומן המפורסם ביותר שלה בהשראתה.

כשהיא הייתה בת 17, נישאה ליוסף נימץ, שעבד כפקיד מכס בכיר, והיה מבוגר ממנה בחמש עשרה שנים. את השידוך סידרו הוריה של נימצובה. בשנים 1843-1847 הזוג התגורר בדומז'ליצה ובתקופה זו נימצובה החלה לכתוב את יצירותיה.

הנישואים לא היו מאושרים ובני הזוג לא הבינו אחד את השנייה. מבחינת נימצובה, בעלה היה אדם גס וסמכותי מדי. שני בני הזוג היו פטריוטים צ'כים, מה שגרם לבעל לא מעט בעיות בעבודה, ולעיתים קרובות הועבר למקומות שונים ובסופו של דבר נאלץ לעזוב את מקום העבודה שלו. לזוג נולדו ארבעה ילדים. המשפחה סבלה מעוני.

נימצובה מתה בעוני, לאחר שנפרדה מבעלה. הפטריוטים הצ'כיים ארגנו לה הלוויה מפוארת.

## יצירתה
נימצובה כתבה סיפורים קצרים, רומנים ואגדות. ליצירותיה נודעה השפעה רבה על הפרוזה בצ'כית; העיתונאי והסופר יוליוס פוצ'יק, שהיה גם מתנגד בולט לנאציזם ואיש המחתרת האנטי-נאצית, ראה בה את מייסדת הפרוזה הצ'כית המודרנית. היא ואחרים פנו מן הדגם הרומנטי הגבוה, הקאנוני, של משוררים כדוגמת קארל יארומיר ארבן (Erben) וקארל הינק מאכה (Mácha), לכתיבה קרובה יותר לשפת הדיבור, העוסקת בין השאר גם באנשים פשוטים.

רבות מיצירותיה של נימצובה עוסקות בחיי הכפר. היא התעניינה בפולקלור ובאגדות עמים, נסעה ברחבי צ'כיה וסלובקיה וכתבה אגדות וסיפורים רבים (חלקם בעזרת מה שהכירה מילדותה). ברומנים שלה תיארה עולם כפרי אידילי, שמופרע רק מבחוץ.

מבקרים וחוקרים לא מעטים דנו בשאלה לאיזו מסורת יש לשייך את נימצובה: לראשוני הריאליזם הספרותי, לרומנטיקה המאוחרת או לקטגוריה נפרדת לחלוטין. בתקופה הקומוניסטית עברו כתביה ניכוס אידאולוגי והוצגו כפרוטו-סוציאליסטיים, אך גם לאחר מהפכת הקטיפה הם נשארו במעמד קאנוני.[שמאל|ממוזער|267x267 פיקסלים|הקבר של נימצובה ב[בית הקברות וישהראד]]

## ביבליוגרפיה
### רומנים
* ** הכפר בהר** (Pohorská vesnice)
* **הסבתא** (Babička) (1855) – יצירתה המפורסמת ביותר. עוסקת בנערה צעירה בשם Barunka (צורת חיבה של Barbora) והילדות שלה עם סבתה בכפר.

### סיפורי ילדים ואגדות

* *Chýše pod horami*
* *O dvanácti měsíčkách*
* *Národní báchorky a pověsti* (הסיפורים והאגדות הלאומיים)
* *Slovenské pohádky a pověsti* (סיפורי ואגדות סלובקיה)
* *Selská politika* (הפוליטיקה הכפרית)
* *Hospodyně na slovíčko*
* *Dopisy z lázní Františkových* (המכתבים מפרנטישקובי לאזנייה)
* *Listy přítele přítelkyni*
* *Silný Ctibor*
* *Devět křížů* (תשעת הצלבים)

## קישורים חיצוניים

* העבודות של או על נימצובה ב-Internet Archive
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ילידות 1820
קטגוריה:אמנים שעל שמם כוכב לכת מינורי
קטגוריה:סופרות צ'כיות
קטגוריה:אישים שהונצחו בשטרות כסף צ'כיים
קטגוריה:נשים שהונצחו בשטרות כסף
קטגוריה:אישים שהונצחו על בולי צ'כוסלובקיה
קטגוריה:נפטרות ב-1862
מטריצת הסנברג

באלגברה ליניארית, **מטריצת הסנברג** או **מטריצה מצורת הסנברג** (לפעמים נקראת מטריצת הסנברג עליונה) היא מטריצה ריבועית שיש לה אפסים החל מהאלכסון המשני התחתון השני ומטה.

לדוגמה: \begin{bmatrix}
1 & 4 & 2 & 3 \\
3 & 4 & 1 & 7 \\
0 & 2 & 3 & 4 \\
0 & 0 & 1 & 3 \\
\end{bmatrix}
או באופן כללי:
\begin{bmatrix}
*      &        &\ldots &        & * \\
*      & \ddots &\ddots & \ddots & \vdots \\
0      & \ddots &\ddots & \ddots & \vdots \\
\vdots &        &\ddots & \ddots & \vdots \\
0      & \ldots &0      & *      & * \\
\end{bmatrix}

## תכונות
* כל מטריצה ריבועית דומה למטריצה מצורת הסנברג
* מטריצת הסנברג סימטרית (או הרמיטית) היא מטריצה תלת-אלכסונית
* אם מכפילים מטריצת הסנברג עם מטריצה משולשית עליונה (לא חשוב מאיזה צד) התוצאה תהיה מטריצה מצורת הסנברג. תכונה זו גורמת לכך שיעיל מאוד להפעיל את אלגוריתם QR על מטריצות מסוג זה.

## חישוב
לכל מטריצה   A  בגודל   n \times n , באמצעות הצמדה במטריצת שיקוף האוסהולדר מתאימות ניתן למצוא את מטריצה מצורת הסנברג הדומה למטריצה   A . תהליך זה לוקח   \mathcal{O}(n^3)  פעולות. דרך נוספת, בעלת זמן חישוב דומה היא באמצעות סיבובי גיבנס.

## לקריאה נוספת

* Trefethen, Lloyd N., and David Bau III. Numerical linear algebra. Vol. 50. Siam, 1997.

* Stewart, Gilbert W. Matrix Algorithms: Volume II: Eigensystems. Society for Industrial and Applied Mathematics, 2001.

* Golub, Gene H.; Van Loan, Charles F. (2013), Matrix Computations (4th ed.), Johns Hopkins, .

## קישורים חיצוניים
* 

קטגוריה:אלגברה ליניארית
קטגוריה:מטריצות
1704 בצרפת

שנת **[[1704]] ב[[צרפת]]** הייתה השנה בה ציינה צרפת 717 שנות לאום.

## מנהיגים
* **המונרך**: לואי הארבעה עשר

## אירועים
* 13 באוגוסט – מלחמת הירושה הספרדית – קרב בלנהיים: חיילי בעלות הברית תחת ג'ון צ'רצ'יל, דוכס מלבורו והנסיך אויגן מסבויה להביס את הברית הקטנה של צרפת ובוואריה.

## נולדו
* 28 בפברואר – לואי גודין, אסטרונום צרפתי (נפטר ב-1760)

## נפטרו
* 2 בפברואר המרקיז דה לופיטל, מתמטיקאי (נולד ב-1661)
* 24 בפברואר – מארק-אנטואן שרפנטייה, מלחין (נולד ב-1643)
* 12 באפריל ז'אק-בנין בוסואה, בישוף וסופר (נולד ב-1627)

## קישורים חיצוניים

## הערות שוליים

*
קאוקה

**קאוקה** (בספרדית: **Cauca**) הוא אחד מ-32 המחוזות של קולומביה. המחוז נמצא בדרום-מערב קולומביה והוא גובל במחוזות ואייה דל קאוקה וטולימה בצפון, בוילה וקקטה במזרח, בפוטומאיו בדרום, בנריניו בדרום-מערב ובאוקיינוס השקט בצפון-מערב. כמו כן האי גורגונה שייך למחוז.

המחוז משתרע על שטח של 29,308 קמ"ר. במחוז מתגוררים כ-1.4 מיליון תושבים (הערכה ל-2017). בירת המחוז היא פופאיאן.

## היסטוריה
במהלך התקופה הפרה-קולומביאנית ישבו במקום שבטי ילידים שונים, כשהמרכזיים שבהם הם בני הפאס  והגואמביאנו . האירופאי הראשון שעבר במקום היה הקונקיסטאדור הספרדי סבסטיאן דה בללקאסר שייסד את פופאיאן ב-1537. תוך שנים ספורות הוקמה פרובינציית פופאיאן , שהשתייכה למלכות המשנה של פרו עד להקמת מלכות המשנה של גרנדה החדשה במאה ה-18. הפרובינציה כללה חלקים נרחבים מקולומביה המודרנית ובירתה הייתה העיר פופאיאן, שהפכה לאחת הערים החשובות במלכות המשנה.

לאחר קבלת העצמאות של רפובליקת קולומביה הגדולה בתחילת המאה ה-19 נוצרה פרובינציית פופאיאן שהשתייכה למחלקת קונדינמרקה (שכללה את שטחי קולומביה ופנמה המודרניות), אך תוך שנים ספורות הייתה חלוקה מחדש למחוזות והאזור היה חלק ממחוז קאוקה (שכלל את כל מערב קולומביה המודרנית) . לאחר פיצול הרפובליקה ב-1830 האזור נכלל ברפובליקת גרנדה החדשה ופרובינציית פופאיאן נוסדה מחדש, אך בשנים שלאחר מכן פוצלו ממנה כמה יחידות מנהליות וב-1845 שטחה כבר היה דומה יותר למחוז המודרני של קאוקה מאשר לפרובינציה המקורית. ב-1857 הרפובליקה הפכה לפדרלית ונוצרה מדינת קאוקה שכללה את כל דרום ומערב המדינה, כמו גם חלקים נרחבים ממזרחה ואשר בירתה הייתה פופאיאן. ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים. ב-1886 ארצות הברית של קולומביה הפכה לרפובליקת קולומביה הלא-פדרלית והמדינה הפכה למחוז קאוקה. בסוף המאה ה-19 ותחילת המאה ה-20 פוצלו שטחים רבים מהמחוז עד שב-1910 הוא הגיע לתצורתו הנוכחית.

## כלכלה
כלכלת המחוז מסתמכת בעיקר על חקלאות, הכוללת בין היתר גידול אגבה, קנה סוכר, קפה, תירס, מניהוט, שעועית ועגבניות, גידול מקנה, עיבוד מזון, דיג, חטיבת עצים וכרייה. כמו כן יש במחוז גידול נרחב של צמח הקוקה שממנו מופק הסם קוקאין.

## חלוקה מנהלית
ממוזער|חלוקת המחוז לפרובינציות.
בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק לחמש פרובינציות (Provincias) כדלהלן:

## קישורים חיצוניים

* 

## הערות שוליים

קטגוריה:קולומביה: מחוזות
מסלול זנטפורט

[ממוזער|שמאל|הזינוק לגרנד פרי ההולנדי בשנת [1961]]
**מסלול זנטפורט** (באנגלית: **Circuit Park Zandvoort**) הוא מסלול מרוצי מכוניות הסמוך לעיר זנטפורט שבהולנד, לחופו של הים הצפוני. המסלול היה חלק מאליפות הפורמולה 1 החל משנות החמישים ועד מחצית שנות השמונים ושב לסבב עם חזרת גרנד פרי הולנד לתחרויות בשנת 2021. במהלך השנים הוא שופץ מספר פעמים וכיום משמש כחלק מאליפות גרמניה למכוניות תיור (DTM).

## היסטוריה
### שנות השלושים עד מחצית שנות השמונים
ממוזער|250px|מתווה המסלול - המסלול המקורי (באפור) אל מול המסלול המוקטן (בשחור)
התוכניות להקמת מסלול מרוצים בזנטפורט נעשו עוד לפני מלחמת העולם השנייה. מרוץ כביש ראשון התקיים באזור ב-3 ביוני 1939, אך המסלול עצמו נבנה רק לאחר המלחמה. למרות שמקובל לייחס את תכנון המסלול לג'ון הוגנהולץ, היה זה סמי דייוויס שהציג את התכנון למסלול בשנת 1946.

מרוץ הבכורה התקיים במסלול ב-7 באוגוסט 1948. שנה לאחר מכן נערך במקום גרנד פרי זנטפורט. בשנת 1950 שונה שם המרוץ לגרנד פרי ההולנדי, שהפך לחלק מסבב הפורמולה 1 בשנת 1952. בשנת 1954 לא התקיים מרוץ פורמולה, אך המרוץ שב לסבב שנה לאחר מכן. לאחר הפסקה של שנתיים התקיים המרוץ ברציפות עד לשנת 1985, למעט הפסקה אחת בשנת 1972.

### המחצית השנייה של שנות השמונים והלאה
תלונות רבות על מפגעי רעש מצד התושבים באזורים הסמוכים למסלול, הובילו לתכנון מחודש של המסלול. על פי התוכנית חלקו הדרומי של המסלול יקוצר ותוואי חדש של המסלול אמור היה להבנות בתוך השטח הפנימי של המסלול המקורי. האישור לביצוע השיפוצים התקבל בינואר 1987, אך זמן קצר לאחר מכן הודיעה חברת CENAV, המפעילה של המסלול, על פשיטת רגל. חברה חדשה שהוקמה לקחה על עצמה את ביצוע עבודות השיפוץ ובשנת 1989 נבנה מסלול חדש בהיקף של 2.6 קילומטרים. על השטח בדרומו של המסלול המקורי נבנו מגרשי כדורגל והוקי לקבוצות המקומיות.

בשנת 1995 הוקמה חברת CPZ (Circuit Park Zandvoort), שפעלה על מנת להפוך את המסלול למסלול גרנד פרי בינלאומי. בסיומו של הפרויקט, שהסתיים בשנת 2001, עמד היקפו של המסלול על 4.7 קילומטרים. בנוסף נבנו בצידי המסלול אזור טיפולים ומקומות ישיבה לצופים. המסלול החדש השתלב במרוצי אליפות גרמניה למכוניות תיור (DTM). אחד האירועים המרכזיים המתקיימים במסלול הוא RTL פורמולה 3 מאסטרס - אירוע בו מתחרים נהגים ממדינות שונות, הלוקחים חלק באליפויות מקומיות, האחד כנגד השני. בשנים 2007 ו-2008 לא התקיים המרוץ במסלול זה, עקב מגבלות שנבעו מתקנות רעש. לאחר שנתיים שב המרוץ להתקיים כסדרו.

### חזרה לפורמולה 1
במרץ 2019 נחתם הסכם לחזרת מרוצי הפורמולה 1 לשלוש עונות החל מעונת 2020. לקראת המרוץ, שאמור היה להיות המרוץ החמישי בעונה, שופץ המסלול וחודש האזור הטכני והיציעים לקהל. התפרצות הקורונה הובילה לדחיית המרוץ ובהמשך לביטולו. הבכורה המחודשת נדחתה לעונת 2021.

## תחרויות אופניים וריצה
במהלך השנים התקיימו במסלול מספר מרוצים ותחרויות שונות. באוגוסט 1959 התקיימה במסלול אליפות העולם ה-26 לאופני כביש. החל משנת 2008 מתקיים במסלול מרוץ שנתי למרחק של 5 קילומטרים. בשנת 2010 השתתפה במרוץ לורנה קיפלגאט, שזכתה מספר פעם באליפות העולם וניצחה את המרוץ. בשנת 2013 החל להתקיים מרוץ של 24 שעות לרוכבי אופניים, הפתוח לכלל הציבור.

## קישורים חיצוניים

* 

* סקירה היסטורית של המסלול באתר Circuits of the past.

## הערות שוליים

קטגוריה:מסלולי מרוצים
קטגוריה:הולנד: ספורט
קטגוריה:הולנד: ספורט מוטורי